《春日钟山人见过》
明代·李畅

閒引庭阴扫落花，春风词客到贫家。官衙一径惟栽竹，宦况三年正及瓜。

玩世未应悬组绶，逃名端合卧烟霞。烦君为结东皋隐，自笑归来鬓已华。

作者简介：李畅，字若无。南海人。待问父。少读书学诗，舍旁有洲，尝建知津亭于其上，邀文士相唱和。年四十，以父命出为掾吏，仕司嘉兴狱。迁任韶州司仓，寻转边蓬尉。以子待问贵显，获封赠户部尚书。有《蜩笑集》。清温汝能《粤东诗海》卷三七有传。